आपको बता दें, मार्च, 2016 में भारत से फरार होने के बाद माल्या ब्रिटेन में ही रह रहे हैं. उन्होंने कहा, ‘मैं हमेशा से इंग्लैंड का निवासी और एनआरआई रहा हूं. तो मैं कहां वापस जाता? इसलिए फरार होने की बात क्यों कही जा रही है? इसके पीछे राजनीति है.’ माल्या ने कहा ‘जांच एजेंसियां लगातार झूठ बोल रही हैं. मैंने पहले ही प्लान भेजा था. लेकिन, कोई जवाब नहीं मिला. मुझे जानबूझकर फरार बताया जा रहा है. मैं तो भारत आने को भी तैयार हूं.’